[{"text_idx": "#000001", "text": "Feroaj insuloj : la masakro de centoj da delfenoj pludau\u0306ras"}, {"text_idx": "#000002", "text": "Se la masakro de maraj bestoj estas ofte propraj\u0302o de aziaj landoj (balenc\u0302asado, masakro de delfenoj en Japanio, sud-Koreio, ktp.), tiuj praktikoj ankau\u0306 ekzistas proksime de Eu\u0306ropo. Krom balenc\u0302asado en Islando, iu lando sin fordonas c\u0302iujare al sanga praktiko : la grindadra\u0301p, t.e alpelado kaj masakro de tutaj familioj de globicefaloj en Ferooj (Danio)"}, {"text_idx": "#000004", "text": "De 1709 g\u0302is hodiau\u0306 la c\u0302asaj\u0302oj estis c\u0302iuj enregistritaj kaj ajna kaptita cetaco enestas : c\u0302iujare, inter pluraj centoj g\u0302is pli ol milo da balenoj kaj delfenoj estas kaptitaj kaj mortigitaj. Hodiau\u0306, la muzeo pri Natura Historio de Ferooj, en To\u0301rshavn, konservas tiun faman registron."}, {"text_idx": "#000005", "text": "La Feroaj log\u0302antoj estas la lasta popolo el Nordo kiu plu fordonas sin al tia balenc\u0302asado, dum tiu praktiko estis antau\u0306e ege disvastigita en Norda-Atlantiko kaj ec\u0302 pli malproksime. Origine, la Grindadra\u0301p postulis grandan kunordigadon de la c\u0302asistoj ens\u0302ipig\u0302intaj, kiuj devis c\u0302irkau\u0306i grupon da balenoj au\u0306 delfenoj kaj alkonduki ilin en golfeton kie la cetacoj estis blokitaj en neprofundaj akvoj. La c\u0302asistoj restintaj sur marbordo antau\u0306eniris en akvon kaj trenis la balenojn g\u0302is la bordo per s\u0302nuroj kaj hokoj, poste ponardis kaj gorg\u0302tranc\u0302is ilin per grandaj tranc\u0302iloj samtempe rompante al ili la spinon."}, {"text_idx": "#000007", "text": "Antau\u0306e bezonata por nutri la Feroan log\u0302antaron, la masakroj de globicefaloj ne plu havas sencon hodiau\u0306, dum Ferooj g\u0302uas unu el la plej altaj vivniveloj en Eu\u0306ropo. Plie, oni scias hodiau\u0306 ke la karno kaj graso de tiuj bestoj entenas poluaj\u0302ojn kaj toksikajn substancojn, kau\u0306zitaj de la pezaj industriaj aktivecoj de aliaj landoj, kiuj akumulig\u0302is en la histoj de la bestoj pere de bioakumulada procezo."}, {"text_idx": "#000010", "text": "La Grindadra\u0301p do pludau\u0306ras kaj estas hodiau\u0306 la plej granda masakro de maraj mambestoj en Eu\u0306ropo. La \u00ab tradicio \u00bb vaste modernig\u0302is : la Feroaj log\u0302antoj uzadas nun motors\u0302ipojn, radarojn, pos\u0302telefonojn..."}, {"text_idx": "#000012", "text": "La dang\u0302eroj kiujn devas alfronti la globicefaloj estas multaj : troc\u0302asado, nutraj\u0302a malofteco, poluado, acidigo de la oceanoj, neintencaj kaptadoj, bruadaj g\u0302enaj\u0302oj pro la militistaj agadoj, sismaj testoj... al tio, aldonig\u0302as la tradiciaj masakroj aparte s\u0302okaj."}, {"text_idx": "#000013", "text": "En la Feroa regiono, la biocefala popolo estas taksita g\u0302is 31.000, sed informo pri la monda tendenco ne ekzistas kaj tiu c\u0302asado s\u0302ajne ne riskas la postvivadon de la specio."}, {"text_idx": "#000014", "text": "En Feroaj insuloj, kelkaj arang\u0302oj estis alprenitaj por limigi la kaptaj\u0302ojn : nur 23 plag\u0302oj permesas tian kaptadojn. Forkonduki la cetacojn sur alian plag\u0302on estas kontrau\u0306leg\u0302a. Krome, la registaro donis al la civilaj au\u0306toritatoj la potencon malpermesi la Grindadra\u0301p-n se la nutraj\u0302o ne estas necesa. Aliloke en Eu\u0306ropo, la specio estas serioze protektita kaj disponoj estas alprenitaj por malhelpi neintencajn kaptadojn, aparte pere de drivretoj malpermesitaj de post 2002 en Eu\u0306ropa Unio."}]